**Otázka č. 1:**
Vodozádržné opatrenia v urbanizovanej oblasti – Žiar nad Hronom – spevnená plocha

- Dňa 8.9.2020 prišli odpovede na otázky, v ktorých bolo odpovedané, že nie je potrebné oceňovať skryté riadky, ktoré sa nachádzali v pôvodnom výkaze výmer. Jednalo sa o položky pod poradovými číslami – 69,70, 79, 86, 94 a 95 (skryté riadky 168 -169 a 179-187)
V upravenom výkaze výmer sú položky, ktoré boli pôvodne skryté s poradovými číslami 79, 86, 94 a 95 odkryté.

Je potrebné odkryté položky „ Práce a dodávky M“ oceniť?

**Odpoveď č. 1: Áno, všetky odkryté položky je potrebné naceniť.**

**Otázka č. 2:**

Dobrý deň,
Vo vysvetlení zo dňa 8.9.2020 verejný obstarávateľ uvádza: „Odpoveď č.1. Myslíte si správne, položky v skrytých riadkoch nie je potrebné naceňovať - nie sú súčasťou diela.“ V novom výkaze výmer, ktorý ste uverejnili 9.9.2020 sú už súčasťou diela aj tieto položky (nie sú skryté). Môže verejný obstarávateľ jasne definovať či sú tieto položky súčasťou diela? Nakoľko k nim nie je ani žiadna dokumentácia.

V novom výkaze výmer sú doplnené položky ako odstránenie krytu, postrek, asfaltovanie, dlažba, závora, ... čo má určite vplyv na predpokladanú hodnotu zákazky. Prehodnotí verejný obstarávateľ PHZ?

Výmery dlažby, frézovania asfaltu a asfaltovania vo výkaze výmer nie sú totožné s výmerami v priloženej situácii. Môže VO zosúladiť tieto výmery?

Môže verejný obstarávateľ doplniť vzorové priečne rezy?

**Odpoveď č. 2:**

**Uvedené položky sú súčasťou diela a v doplnenej dokumentácii by mali byť nezrovnalosti vysvetlené.**

**Na PHZ diela nebudú mať novovytvorené položky vplyv z dôvodu, že predtým boli nacenené pod iným druhom prác.**

**V doplnenej situácii už budú výmery zosúladené.**

**Áno, verejný obstarávateľ týmto dopĺňa aj priečne rezy.**

**Otázka č. 3:**

- Vo výkaze výmer položky pod poradovým číslom 4, 5, 12 (nakladanie, vodorovné premiestnenie a poplatok za skladovanie) spolu súvisia, ale ich merná jednotka je rôzna.

Zjednotí verejný obstarávateľ merné jednotky?

- Položky z výkazu výmer pod poradovým číslom 9, 10 a 13 (vodorovná doprava, nakladanie a poplatok) spolu súvisia, ich množstvo je rôzne.
Zjednotí verejný obstarávateľ množstvá?

**Odpoveď č. 3:**

**Verejný obstarávateľ nezjednotí uvedené merné jednotky ani množstvá, nakoľko ich stanovil na základe CENKROSU.**

**Otázka č. 4:**

V súťažných podkladoch v časti Obsah ponuky v bode 12.2.3 Rozpočet diela (Ocenený výkaz výmer) s uvedením cien za zhotovenie Diela pre každú časť osobitne je okrem iného uvedené:
„Uchádzač vyplní výkaz-výmer poskytnutý verejným obstarávateľom (uchádzač vyplní len ceny, nie je oprávnený meniť položky, riadky, formátovanie, a pod.). Rozpočet diela (Ocenený výkaz výmer) musí vo vzťahu k nákladovým položkám predstavujúcim stavebné materiály alebo tovary obsahovať konkrétny obchodný názov výrobcu daných ponúknutých produktov (uchádzač doplní uvedené údaje do stĺpca „Poznámky“ k príslušnej položke v ktorej je uvedené „doplniť výrobcu“ (ideálne odlíšené farbou alebo hrúbkou písma)).“

Môže verejný obstarávateľ doplniť do upraveného a doplneného výkazu výmer s názvom „VKAZVM\_1“ spomínaný stĺpec „Poznámky“?

Netýka sa uvedená podmienka doplniť konkrétny obchodný názov výrobcu daných ponúknutých produktov len prípadu, ak uchádzač použije vo svojej ponuke ekvivalenty? Alebo prípadu predkladania rozpočtu na časť zákazky číslo 1?

**Odpoveď č. 4:**

**Áno, uvedená podmienka doplniť konkrétny obchodný názov výrobcu daných ponúknutých produktov sa týka len prípadu, ak uchádzač použije vo svojej ponuke ekvivalenty. Upravený výkaz o stĺpec "Poznámka" bude  zverejnený spolu s inými opravami vyplývajúcimi z doručených otázok, zverejnený bude aj výkres vzorových priečnych rezov predmetu obstarávania.**